Odense Adresse-Contoirs Efterretninger, 1845-11-10
Fædrelandet. Offentlige Foranstaltninger. Under 8 November er der fra det kongel. danske Cancellie afgaaet Skrivelse til samtlige Amtmænd, derunder indbefattet de Grever og Friherrer, som have Amtmands Forretninger, af følgende Jndhold: "Cancelliet har bragt i Erfaring, hvorledes nogle Personer allerede i længere Tid have været virksomme for af mange forskjellige Veie at bibringe Bondestanden saadanne aabenbart prange Forestillinger om dens Retsforhold, som kunde føre til Utilfredshed og fremkalde Ønsker og Fordringer, der ikke kunne tilfredsstilles uden Krænkelse af uomtvistelige Eiendomsrettigheder og lovgyldige Contracter, altsaa ikke uden at ryste Grundvolden for enhver Borgers Velfærd og Sikkerhed. Man har hidtil overladt sig til det Haab, at disse Bestræbelser overalt vilde strande paa Bondestandens sunde Sands, dens Agtelse for lovlige Rettigheder, og dens Følelse af den glædelige Fremgang, som den, under retfærdige og fordens Vel omhyggelige Loves Medvirken, har gjort i Velstand, Oplysning og borgerlig Selvstændighed, og som den end yderligere kunde haabe under en rolig Udvikling af Forholdene, hvilken Lovgivningen og Regjeringen ikke vil undlade fremdeles, som hidtil, at fremme. Det har imidlertid paa sine Steder viist sig, at flere Medlemmer af Bondestanden have ladet sig skuffe af falske Forestillinger, og derved forlede til at tage Deel i de uretfærdige Fordringer, som støtte sig til samme. Der haves saaledes Exempler paa, at Bønderne paa nogle Godser have, efter foregaaende Aftale, der endog lagde Baand paa den Enkeltes Frihed, indfundet sig hos vedkommende Godseier i Masse, for derved at give deres Begjeringer og Forandring i deres Retsforhold større Eftertryk; ligesom og paa enkelte Godser samtlige Huusmænd af slette Raadgivere have ladet sig forføre til at udeblive fra det dem paaliggende Arbeide. - Cancellier paatvivler ikke, at forstandige og veltænkende Mænd, ville ved passende Leilighed oplyse Bondestanden om det Grundløse i hine Forestillinger, og det Fordærvelige i at lade sig lede af dem, der søge at bearbeide den i en dertil svarende Retning. I Særdeleshed giør Man Regning paa, at Sogneforstanderne ville benytte deres Jndflydelse paa deres Medborgere af Bondestanden til dette Øiemeed. Men Collegiet finder sig tillige forpligtet til herved at opfordre Øvrigheden til, i fornødent Tilfælde at benytte Lovene og den Samme betroede Myndighed til at hæmme foranførste Uvæsen. J Særdeleshed bør den holde et vaagent Øie med de Personer, der reise omkring for ved forvanskede Fremstillinger af Bondestandens Retsforhold at opægge denne Stand til Begjeringer, der gaae ud paa Jndgreb i velerhvervede Rettigheder, og underkaste saadanne Personers Adfærd i dennes hele Samhæng en nøiagtig Undersøgelse, samt lade dem anholde og tiltale, saaledes som deres Forholds Beskaffenhed i Overeensstemmelse med Lov og Anordning hjemler. Og da det har viist sig, at saadanne Bestræbelser fornemmelig have været virksomme gjennem talrige Forsamlinger, hvilke i Almindelighed have været ledede af forberørte omreisende Personer, saa bør herefter ingen Forsamling, der gaaer ud paa at forhandle de tidtomtalte Forhold, finde Sted, med mindre den forhen betimelig er anmeldt for Politiemesteren, og dennes Tilladelse dertil erhvervet. Denne Tilladelse bør ikkun meddeles, hvor det efter de opgivne Formaals Beskaffenhed, og med Hensyn til de Personer som skulle tage Deel i Forsamlingen, kan ventes at den vil gaae ud paa en rolig og sindig Overveielse af fælles Anliggender. Men i intet Tilfælde bør nogen, der ikke hører til samme Sognedistrict, stedes til at tage Deel i Forsamlingen. Naar en saadan tillades, haver Politiemesteren at vaage over, at ingen, der som meldt dertil er uberettiget, indfinder sig i samme, og at der iøvrigt intet forhandles, der er i Strid med den ovennævnte Forudsætning, hvorunder Tilladelsen er givet. Saafremt der forefalder noget Saadant, haver han at forhindre Fortsættelsen deraf, eller i fornødent Fald aldeles opløse Forsamlingen. Saafremt nogen Forsamling af forberørte Slags holdes uden Politiemesterens Tilladelse, eller til anden Tid end af denne Embedsmand tilstedt, eller der iøvrigt maatte vises Ulydighed mod Politiemesterens i foranførte Henseender givne befalinger, eller noget andet Lovstridigt eller Utilbørligt maatte begaaes, blive de Skyldige at drage til vedbørligt Ansvar." - (Dette Circulaire, derskal tilstilles enhver Politiemester, enhver Sognepræst, ethvert Sogneforstanderskab og læses til Sognestævne, Da undergaaer en skarp Critik i "Fædrelandet." som Følge.